फातिमा सना शेख

फातिमा सना शेख (जन्म: ११ जानेवारी १९९२) ही एक भारतीय अभिनेत्री आहे जी प्रामुख्याने हिंदी चित्रपटांमध्ये काम करते. शेख यांनी चाची ४२० (१९९७) आणि वन २ का ४ (२००१) सारख्या चित्रपटांमध्ये बाल कलाकार म्हणून काम केले  २०१६ मध्ये, तिने सर्वाधिक कमाई करणाऱ्या क्रीडा चित्रपट दंगल मध्ये कुस्तीगीर गीता फोगटची भूमिका साकारली. त्यानंतर तिने लुडो (२०२०), अजीब दास्तान्स (२०२१) आणि मॉडर्न लव्ह मुंबई (२०२२) या स्ट्रीमिंग उअपक्रमांमध्ये काम केले आहे.साम बहादूर (२०२३) या चरित्रात्मक नाट्य चित्रपटात इंदिरा गांधींची भूमिका तिने साकारली आहे.

 वैयक्तिक जीवन 
फातिमा सना शेख यांचा जन्म ११ जानेवारी १९९२ रोजी झाला. ती मुंबईत जन्मली आणि वाढलेले आहे. तिची आई, राज तबस्सुम, श्रीनगरची आहे आणि तिचे वडील, विपिन शर्मा, जम्मूचे आहेत. शेख स्वतःला नास्तिक म्हणून ओळखतो. अभिनेत्री होण्यापूर्वी तिला फोटोग्राफीचा अनुभव होता.

तिने न्यूरोलॉजिकल स्थितीबद्दल जागरूकता निर्माण करण्यासाठी अपस्मार (एपिलेप्सी) सोबत जगण्याच्या तिच्या वैयक्तिक अनुभवांबद्दल मोकळेपणाने सांगितले आहे.

 कारकीर्द 
शेखने तिच्या कारकिर्दीची सुरुवात चाची ४२० आणि वन २ का ४ मध्ये बाल कलाकार म्हणून केली. चाची ४२० मध्ये तिने कमल हासन आणि तब्बू यांच्या मुलीची भुमिका साकारली. काही वर्षांनंतर, तिने भारतीय नाट्य चित्रपट तहान मध्ये झोयाची भूमिका केली, ज्याला २००९ मध्ये जर्मनीतील स्टुटगार्ट येथे झालेल्या "बॉलीवूड अँड बियाँड" महोत्सवात "द जर्मन स्टार ऑफ इंडिया पुरस्कार" मिळाला होता.

शेखची निवड नितेश तिवारी यांच्या चरित्रात्मक क्रीडा चित्रपट दंगलसाठी सान्या मल्होत्रासोबत झाली, जिने यापूर्वी कधीही अभिनय केला नव्हता. गीता फोगटची भूमिका साकारण्यासाठी शेखची निवड करण्यात आली होती. तिच्या भूमिकेची तयारी करण्यासाठी, तिने "कुस्तीगीर कसे हालचाल करतात, चालतात, त्यांची देहबोली कशी असते" हे समजून घेण्यासाठी कुस्तीवरील अनेक व्हिडिओ पाहिले. मल्होत्रा आणि शेख दोघांनीही तिवारी आणि आमिर खान यांच्यासोबत ऑडिशन्स, शारीरिक प्रशिक्षण आणि कार्यशाळांच्या पाच फेऱ्या पार पाडल्या. त्यांना प्रशिक्षक आणि माजी कुस्तीपटू कृपा शंकर पटेल बिश्नोई यांनी प्रशिक्षण दिले. २०१६ मध्ये प्रदर्शित झालेल्या दंगलला समीक्षकांची प्रशंसा मिळाली आणि तो जगभरात  हूनजास्त कमाई करणारा  सर्वाधिक कमाई करणारा भारतीय चित्रपट ठरला.

तिने २०१८ मध्ये ठग्स ऑफ हिंदोस्तान या अ‍ॅक्शन-अ‍ॅडव्हेंचर चित्रपटात झफिरा बेग, एक योद्धा-तिरंदाज ठगची भूमिका केली होती. 

२०२० मध्ये शेख यांना द टाइम्स मोस्ट डिझायरेबल वुमनमध्ये ४८ व्या क्रमांकावर स्थान देण्यात आले.मेघना गुलजार दिग्दर्शित सॅम माणेकशॉ यांच्या जीवनावर आधारित सॅम बहादूर (२०२३) मध्ये शेख यांनी इंदिरा गांधींची भूमिका साकारली. ह्यात विकी कौशल आणि सान्या मल्होत्रा देखील होते.  २०२३ मध्ये धक धक चित्रपतातील मोटर बाईकस्वार बिनधास्त महिलेच्या अभिनयासाठी तिला फिल्मफेर सर्वोत्तम अभिनेत्री समीक्षक पुरस्काराचे नामांकन मिळाले होते.

 पुरस्कार 
वर्ष पुरस्कार श्रेणी काम निकाल संदर्भ. २०१७ स्क्रीन अवॉर्ड्स सर्वोत्कृष्ट अभिनेत्री (लोकप्रिय) दंगल   जॅकी चॅन अ‍ॅक्शन मूव्ही पुरस्कार सर्वोत्कृष्ट अ‍ॅक्शन अभिनेत्री   २०२२ फिल्मफेर ओटीटी पुरस्कार वेब ओरिजिनल चित्रपटातील सर्वोत्कृष्ट अभिनेता (स्त्री) थारrowspan="2"   २०२४ ६९ वे फिल्मफेर पुरस्कार सर्वोत्कृष्ट अभिनेत्री (समीक्षक) धक धक 

 संदर्भ 

वर्ग:भारतीय नास्तिक
वर्ग:हिंदी दूरचित्रवाहिनी अभिनेत्री
वर्ग:भारतीय चित्रपट अभिनेत्री
वर्ग:हिंदी चित्रपट अभिनेत्री
वर्ग:स्त्री चरित्रलेख
वर्ग:इ.स. १९९२ मधील जन्म